
Nora Ahmad
PUTATAN: Jabatan Kerja
Raya (JKR) Sabah akan
terus memperketat
pemantauan terhadap
kejadian tanah runtuh
di seluruh negeri susu-
lan beberapa insiden -

yang mengganggu infrastruktur, termasuk
bekalan air di Sandakan baru-baru ini.

Menteri Kerja Raya Sabah Datuk Ir Sha-
helmey Yahya (gambar) berkata Jabatan itu
sentiasa bersedia menangani kejadian
tanah runtuh, termasuk memastikan sistem
amaran awal dan pelan pengurusan trafik
diaktifkan untuk mengurangkan gang-
guan.

“Di setiap daerah, JKR mempunyai
pasukan pemantau yang akan menilai
keadaan tanah runtuh atau jalan yang ter-
jejas akibat banjir dan sebagainya.

“Sekiranya insiden berlaku, respons
kecemasan dan pelan pengurusan trafik
akan dilaksanakan bagi memastikan jalan
raya dapat dilalui,” katany.

Beliau turut mengulas kejadian tanah

runtuh di Sandakan pada 20 Mac lalu yang
menyebabkan paip utama pecah dan men-
jejaskan bekalan air.

“Jabatan Air Negeri Sabah sudah menye-
lesaikan kerja-kerja penyambungan paip
pecah dan tekanan air beransur pulih
secara berperingkat.

“Kami berharap bekalan air dapat kem-
bali normal sebelum 25 Mac, lebih-lebih
lagi dalam kesibukan penduduk membuat
persiapan menjelang sambutan Aidilfitri,”
jelasnya.

Beberapa kejadian tanah runtuh turut
dilaporkan di kawasan seperti Pensiangan-
Keningau.

Shahelmey berkata bahawa Jabatan
Kerja Raya melakukan pemantauan rapi di
lokasi berisiko tinggi dan mengambil
langkah pencegahan bagi memastikan
keselamatan serta kestabilan infrastruktur.

Ahli Parlimen Putatan merangkap Ahli
Dewan Undangan Negeri (Adun) Tanjung
Keramat itu turut mengagihkan baucar
kepada 200 keluarga berpendapatan ren-
dah di kawasannya bagi membantu mereka
membuat persiapan menjelang Syawal.




